Taraba, Tomáš, podpredseda vlády SR a minister životného prostredia SR (2024-04-30):
Ďakujem veľmi pekne. Pán Krúpa, odchádzate, ešte skôr jak ste kopali za SaS-ku, ste boli v OĽANO, aby ste vedeli. Zákony o výrube, zákony o výrube náletových drevín tri roky presadzovala v tomto parlamente pani Halgašová za stranu SaS. Ale aby som sa vrátil k ľudovému rozprávačovi Alojzovi Hlinovi, náš vzťah je taký komplikovaný, pretože Alojz Hlina samozrejme, že keď urobil pakt ešte ako predseda Kresťanskodemokratického hnutia s Progresívnym Slovenskom, aby im pomohol presadiť registrované partnerstvá na čele s KDH, tak áno, my sme s Kuffovcami povedali, že pôjdeme, že pôjdeme kandidovať za akúkoľvek stranu, aby sme mu stiahli percentá, aby sa do parlamentu nedostal. Takže, pán Hlina, áno, tých 1 500 hlasov, ktoré vám sme minimálne teda stiahli, tak zachránili Slovensko od toho, že sa vám registrované partnerstvá vtedy nepodarilo presadiť, a preto ja to úplne rozumiem a podľa tej istej logiky môžte mať koľkokrát chcete, áno, my sme kandidovali vtedy pri ochrane života za kotlebovcov a podľa tejto logiky vás kľudne môžem nazývať, že vy ste mečiarovec, pretože taká bola vaša politická kariéra, kde ste začínali. Dokonca ste hovorili, som to čítal, pán Krajniak jak písal pekný blog, že dokonca ste hovorili, že na Slovensku vznikne občianska vojna, ak ľudia nebudú stáť za Mečiarom. Takže poďme sa vrátiť. Ja som rád, že aj pani Stohlová to tak si uvedomila, že tento váš voľnopríbeh, ktorý ste tu teraz pustili zľava doprava, tak v podstate to gro, ktoré faktograficky ste povedali, vráťme sa k vlkom. Teda k vlkom ja som povedal, vlk neni najviac chráneným živočíchom na Slovensku, tak ako medveď, ja absolútne nevidím žiaden problém v tom, aby sa eliminácia vlkov riešila vyhláškou. Nemusí to byť v tomto zákone. Ak bude na tom dohoda, že to tam nemá dôvod byť alebo nechce byť, ja s týmto naozaj problém nemám. Podľa mňa áno, gro tohoto zákona je o medveďoch. Môj zákon je o medveďoch, aj tento je o medveďoch z toho dôvodu, že, ešte raz hovorím, podľa tohoto režimu musí vláda rozhodnúť o vyhlásení mimoriadnej situácie. Pokiaľ ide teraz o to, že kto je aký lobista, teda že my sme lobisti štiepkarov. Viete, niekedy ekológia presadzovali štiepku ako to najekologickejšie, dokonca Európska únia do toho vrážala obrovské, obrovské peniaze, že to je ten najekologickejší model a zrazu tu sa tak spúšťa teraz taká, taká, najmä od pána Hlinu, jak ešte horšia ako štiepka je vlastne, vlastne to je ešte horšie ako fosílne palivá ako keby. Takže áno, niekedy celé rakúske Alpy, vo Švajčiarsku proste štiepka je braná ako jeden z najekologickejších modelov ako po prvé, v súlade s biodiverzitou a s udržiavaním kontinuálnej hmoty, ktorá je v prírode, aj vykurovať, aj produkovať teplo. Takže už keď teda sa o tomto ideme baviť, ja naozaj nepovažujem náletové dreviny za niečo také, čo ohrozuje životné prostredie, ak by tie náletové dreviny tam neboli. Ale pointa je, pán Hlina, niekde inde. Keď teda my sme lobisti tých, ktorí vyrubujú, tak podľa tejto vašej logiky vy ste lobista španielskych a neviem akých ostatných poľnohospodárov, ktorí chcú, aby Slovensko si nič nevedelo dopestovať, aby malo čoraz menšiu poľnohospodársku plochu. Vy ste lobista týchto ľudí. Ja som veľmi rád, že napríklad Hospodárske noviny, čo ešte niekedy, predpokladám, že boli noviny, ktoré aspoň SaS čítala, tak ja som rád, že jeden z titulných článkov na Hospodárskych novinách, myslím, to bolo, že zákon, ktorý my ideme teraz presadiť aj pri výrube náletových drevín, to znamená, áno, Slováci, aby ste vedeli, ak je niečo lúka, tak by to malo byť lúka, pretože lúka má aj svoju obrovskú funkciu, ktorú má mať v prírode, nemá to byť húština. Sú lokality, ktoré môžu byť húština, sú lokality, ktoré majú byť lúka, sú lokality, ktoré majú byť poľnohospodárska pôda, ktorá má byť udržiavaná, a na Slovensku je 400-tisíc hektárov poľnohospodárskej pôdy, ktorá udržiavaná nie je, pretože sú tam náletové dreviny, ktoré tam nemajú byť. To znamená, po správnosti, áno, tí, ktorí to dotiahli do tohoto stavu, a medzi nimi je vo veľkej miere aj Slovenský pozemkový fond, by mali mať obrovské aj náklady s tým spojené, aby to dali do poriadku. Ja som, ja žasnem, že napríklad mňa vyzvali budajovci, že mám uvoľniť peniaze mimovládkam, lebo že ony by to mali robiť. Viete, kto to robí všade vo svete? V civilizovanom svete? Teda ak ho máte, vy si myslíte, že to rakúske krásne životné prostredie, tie Alpy a tak ďalej čistia mimovládky, alebo si myslíte, že to robia lokálni farmári, ktorí sa starajú o svoje pozemky? A toto je rozdiel medzi nami. Tu sprava dôjde návrh, že nech vyzbrojíme zásahové tímy, ale to, že to bude stáť 10 mil. a viac euro a nevyužívali poľovníkov, to je jedna logika, druhá logika, mimovládky nech si zoberú a idú čistiť. Ja viem, že tá BROZ-ka to robila, že mali, že takto to fungovalo, to neni ani hospodárne, neni to ani v súlade s tým, aby ten, kto je zodpovedný za svoj majetok, aby ho udržiaval tak, ako má. To znamená, my áno, umožníme to, ja si nemyslím, pán Hlina, keď ste v strane teraz, ktorá by mala teda byť na strane ľudí práce, keď to tak poviem, a podnikania, aby bolo normálne, že niekto musí tri roky, jak ste povedali, že aj vy, podľa mňa to je choré, že treba tri roky čakať na to, aby ste, aby ste dostali povolenie na výrub niečoho, čo tam nemá zo zákona byť. My sa nebavíme o tom, že idete vyrúbať niečo, čo tam má byť, že tu majú byť stromy a vy to idete vyrúbať. My ideme povedať, že ak máte mať čistú lúku, lebo tak to je zadefinované, tak to je v katastri, tak ste zodpovední, aby to neboli húštiny. Ak vy hovoríte, že tie vtáčiky a podobne, tak ja sa pýtam, že potom kde sa pozeráte na tú biodiverzitu? Bolo tu, mohli ste sa stretnúť, mohli ste prísť na stretnutie, kde prišlo OECD z Paríža, ktoré posudzovalo po trinástich rokoch posudzovanie alebo, by som povedal, vývoj enviropolitiky na Slovensku. Som veľmi rád, ja som ich pozval, že nech prídu, nerozumeli, že prečo ich takto vrúcne pozývam, pretože 90 % tých vecí, čo tam bolo, je ako keby som to písal ja. Absolútne tie veci, ktoré kritizujeme, tie sú tam vytknuté Slovensku, že nie sú dotiahnuté. A jednou z tých priorít, ktoré tam, dámy a páni, je, že Slovensko degraduje v otázke biodiverzity výrazným spôsobom. Pretože k biodiverzite, k ochrane toho, čo tvorí prírodu, áno, patria aj obhospodarované pozemky. Ak vy považujete toto vlastne, že je proti prírode, no tak ja tvrdím, že to, ako vyzerajú rakúske Alpy, to je v súlade s prírodou. A nemyslím si, že by sa o prírodu na Slovensku, o to sa mali starať nejaké mimovládky, ale mali by sa o to starať tí vlastníci pozemkov, ktoré tam sú, a áno, ak tento návrh zákona prejde, o čom nepochybujem, že prejde, aj o tomto výrube, tak druhá fáza bude, že veľmi intenzívne budeme žiadať aj od okresných úradov, aby si začali plniť svoju úlohu a začali vyzývať vlastníkov pozemkov k čisteniu tých pozemkov. V opačnom prípade tam bude musieť nastúpiť jasná sankčná politika štátu. Môžem vám sem doniesť ľudí z poľnohospodárstva, z vinárstva a podobne, ktorí vám budú, z vinohradníctva, ktorí vám povedia, že takto zarastený pozemok keď nechcete mechanicky, chemicky vyčistiť, tak trvá niekedy päť až sedem rokov na to, aby sa dostal do fázy, že ho môžu používať. Ja nechápem, čo v tomto kto môže vidieť problém okrem toho, že niekto je principiálny kverulant proti čokoľvek, čomukoľvek, čo príde zo strany vlády. Takže aj za týmto si absolútne stojím a naozaj ak niekto si chce preklasifikovať pozemok na les, tak v poriadku, nech si to zmení ako les, tým pádom bude to les, ale pokiaľ niekto eviduje, že sú to raz vinice, potom je to poľnohospodárska pôda, potom je to trávnatý porast, tak to bude musieť udržiavať tak, aby to tak bolo. To neni v rozpore s prírodou, to je v absolútnom súlade s ochranou prírody. Takže môžem všetkých ubezpečiť, že sa môžete tešiť na to, jak sa krásne zmení konečne ten ráz Slovenska, ak bude to, čo má na katastroch byť zapísané, ak to naozaj tak udržiavané bude. Aj tie mamičky na tých prechádzkach sa nebudú musieť báť, že na nich budú vyskakovať divé svine z tých húštin. Keď budete natáčať najnovšie, pán Hlina, nejaké video tuto na Záhorí, jak sú premnožené raticové zvery a diviaci, ja plne súhlasím, pán Hlina, s tým, že každý má mať nárok na odškodnenie. Aj tí, ktorým to útočia medvede, aj tým, ktorým to zožierajú raticová premnožená zver, aj tie divé svine, všetko, čo je, čo je nekontrolované a čo je premnožené, tak, samozrejme, ten balans treba robiť. A je zaujímavé, že tu pri vnadiskách tu sa viete hádzať pomaly o zem, že vnadiská riešme, lebo to je súčasť prevencie proti, proti medveďom, budete to tu rozprávať pri každom jednom odpadku, ale to, že zrazu keď ideme vyčistiť krajinu tam, kde má byť lúka, nech je lúka a nech to neni zaplnené húštinami, tak zrazu tam si povieme, že ale tuto nie, tu sa tohto dotknúť nemôžete. A z akého titulu sa toho nemôže, práveže sa toho dotknúť každý musí, ale na vlastné náklady. Ak tu bol nejaký model, že necháme vyslovene zarásť Slovensko a potom nabehnú s pílami mimovládky, tak to akože riešenie pre nás nie je. Druhá vec, ktorú ešte by som rád zvýraznil, to sú, ste nás obvinili, že Slovenský vodohospodársky podnik vlastne bude ťažiť z toho, že bude čistiť tie toky, tie, tie odpadové, tie odtokové kanále, čo je jeho zákonná povinnosť. Vy ste si všimli, dámy a páni, na Slovensku ako vyzerajú odtokové kanále? Tu keby došlo k veľkej vode, tak to bude lietať napravo-naľavo, pretože odtokové kanále, áno, majú byť vyčistené. To, že sa to tu nerobí, to je, by som povedal, až na hrane zlyhania funkcie štátu. A tak to aj je. To znamená, ten zákon to, že umožní vyčistiť kanále, tak mi zrazu povedzte, v čom je problém to, že chceme, aby keď bude vysoká voda, aby tá voda nenarážala na prekážky, ale aby tiekla. Ten kanál, keď ho tam niekto dával, bol zarastený, alebo nebol zarastený? Samozrejme, že nebol zarastený. A toto je povinnosťou udržiavať a súčasť protipovodňových opatrení je presne toto. Mimochodom aj Európska únia nám vyčíta, že nemáme, že nemáme dostatočne vybudované mechanizmy na predchádzanie povodňovým opatreniam. Takže ak niekto to robil tak, že prikázal iba vo februári alebo v marci, že môžete to ísť čistiť, kedy áno, mokrá zem, kedy sa neviete na 90 % územia, keď je na Slovensku sneh a voda, ani dostať s technikou, no tak potom, samozrejme, že nastavil ten princíp tak, aby sa reálne v tomto nič neurobilo. Takže ešte raz. Ani tie vtáčiky nebudú v ničom ohrozené, na Slovensku je dostatok plochy, aby vtáky vedeli hniezdiť. Ale to neznamená, že našou povinnosťou je nechať zarásť každú jednu lúku, nechať zarásť každý jeden odtokový kanál a znižovať rozlohu poľnohospodárskej pôdy, kedy aj slovenskí poľnohospodári, ja verím, že aj v najbližšej dobe v tomto bude veľmi podporná tlačová konferencia, práveže absolútne tento zákon, alebo toto nariadenie bude absolútne v súlade s tým, čo očakáva aj poľnohospodárstvo na Slovensku, ktoré ja nepovažujem za nepriateľa ani rozvoja Slovenska, ani slovenského hospodárstva ako takého. A keď teda ste tu hovorili tak o lobizme, tak verím, že to pochopí každý iný, kto nie je lobistom cudzích nejakých záujmov zahraničných poľnohospodárov. Ďakujem.